《霖雨》
宋代·刘子翚

霖雨遂兼旬，瘴雾盈川谷。
霏阴入户浮，涧气滋帷褥。
溟蒙飞泽入，散漫何时足。
骤响决流渠，惊洪发平陆。
翔禽困滞翼，穴兽思冯木，
衡茅日萎坏，环堵无完筑。
眬匆晚色霁，草树晞华沐。
长雷夜复兴，濯濯鸣高屋。
抚枕不能寐，沈忧萃心曲。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。